ToekomsVenster: Die verantwoordelikheid om ander te seën | Maroela Media
Mag die Here jou seën uit Sion, dat jy die voorspoed van Jerusalem kan aanskou al die dae van jou lewe. – Psalm 128:5
Ag, ons moet mekaar baie meer seën. Daar gebeur iets wanneer mense in die naam van die Here geseën word. Dis ook nie net die prerogatief van gelegitimeerdes (dominees en pastore) om seën uit te spreek nie, maar elke gelowige het die geleentheid en verantwoordelikheid om ander te seën.
Vaders kan hul gesinne seën, egpare mekaar onderling. Gemeentelede kan mekaar in die Naam van die Here seën en natuurlik die leraar wat Sondae op paslike wyse die gemeente van die lieflike teenwoordigheid en omgee van God verseker.